Įsakymas netenka galios 2020-10-29:

Vilniaus rajono savivaldybės administracija, Įsakymas

Nr. A27(1)-2790, 2020-10-27, paskelbta TAR 2020-10-28, i. k. 2020-22350

Dėl karantino priemonių taikymo Vilniaus rajono savivaldybės administracijoje ir jos teritoriniuose padaliniuose

Suvestinė redakcija nuo 2020-06-06 iki 2020-10-28

Įsakymas paskelbtas: TAR 2020-04-01, i. k. 2020-06812

Vilniaus rajono savivaldybės administracijos

direktorius

ĮSAKYMAS

DĖL karantino priemonių taikymo vilniaus rajono savivaldybės administracijoje ir jos teritoriniuose padaliniuose

2020 m. kovo 16 d. Nr. A27(1)-653

Vilnius

Vadovaudamasi Lietuvos Respublikos vietos savivaldos įstatymo 18 str. 1 d., 29 str. 2 d., 8 d. 3 p., vykdydama Lietuvos Respublikos Vyriausybės 2020 m. gegužės 27 d. nutarimo Nr. 515 „Dėl Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ pakeitimo“ 4.2.1. p., Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimą Nr. V-1118 „Dėl COVID-19 ligos (koronaviruso infekcijos) valdymo priemonių valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms“, siekdama užtikrinti sklandų administracijos ir jos teritorinių padalinių darbą, atsižvelgdama į švelninamas COVID-19 ligos (koronaviruso infekcijos) karantino sąlygas:

Preambulės pakeitimai:

Nr. A27(1)-1117, 2020-05-14, paskelbta TAR 2020-05-15, i. k. 2020-10490

Nr. A27(1)-1241, 2020-05-29, paskelbta TAR 2020-05-29, i. k. 2020-11659

1. Į s a k a u nuo š. m. birželio 1 d. savivaldybės administracijos ir jos teritoriniams padaliniams grįžti prie įprasto Vilniaus rajono savivaldybės administracijos ir jos teritorinių padalinių darbo bei klientų aptarnavimo, išskyrus šiame įsakyme numatytas išimtis.

Punkto pakeitimai:

Nr. A27(1)-1117, 2020-05-14, paskelbta TAR 2020-05-15, i. k. 2020-10490

Nr. A27(1)-1241, 2020-05-29, paskelbta TAR 2020-05-29, i. k. 2020-11659

2. Siekdama apsaugoti tiek savivaldybės administracijos klientus, tiek darbuotojus r e k o m e n d u o j u visiems atvykstantiems į savivaldybės pastatą administracijos klientams, darbuotojams ir tretiesiems asmenims pasimatuoti kūno temperatūrą prie įėjimo į savivaldybės pastatą įrengtu kūno temperatūros matavimo prietaisu. Šiam prietaisui ekrane ir (ar) signalu pateikus informaciją, jog asmens kūno temperatūra viršija leistiną normą, jam toliau į pastatą įeiti draudžiama.

Punkto pakeitimai:

Nr. A27(1)-1117, 2020-05-14, paskelbta TAR 2020-05-15, i. k. 2020-10490

Nr. A27(1)-1241, 2020-05-29, paskelbta TAR 2020-05-29, i. k. 2020-11659

3. P a v e d u:

3.1. Ūkio skyriui:

3.1.1. prie visų įėjimų į savivaldybės pastatą įrengti informaciją:

3.1.1.1. apie klientų asmens higienos laikymosi būtinybę (rankų higiena, kosėjimo, čiaudėjimo etiketas ir kt.);

3.1.1.2. kad savivaldybės pastate aptarnaujami tik nosį ir burną dengiančias apsaugos priemones (veido kaukes, respiratorius ar kitas priemones) dėvintys klientai;

3.1.1.3. kad savivaldybės pastate neaptarnaujami klientai, turintys ūmių viršutinių kvėpavimo takų infekcijų požymių (pvz.: karščiavimas, sloga, kosulys, pasunkėjęs kvėpavimas ir pan.);

3.1.1.4. kad savivaldybės pastate prie įėjimų į jį įrengti kūno temperatūrą matuojantys prietaisai ir rekomenduojama jais naudotis norint toliau patekti į pastatą;

3.1.2. prie kiekvieno įėjimo į savivaldybės pastatą įrengti kūno temperatūros matavimo prietaisus, užtikrinti pakankamą jų apsaugą, parengti ir prie kiekvieno šio prietaiso matomoje vietoje pakabinti jo trumpą ir aiškią naudojimo instrukciją, jo pateikiamos informacijos paaiškinimą;

3.1.3. koridoriuose prie kabinetų, kuriuose aptarnaujami klientai, ant grindų kas 2 m įrengti klientų srauto reguliavimo priemones - laikinas skiriamąsias juostas (1-2 klientams), prireikus tokiu pat atstumu viena nuo kitos ir kėdes atsisėsti (vienam asmeniui);

3.1.4. 113 kabinete įrengti atskirą patalpą karščiuojantiems klientams ar darbuotojams laikinai patalpinti. Patalpa turi būti nuolat atrakinta, joje privalo būti telefonas su galimybe paskambinti skubiosios pagalbos telefono numeriu 112 ar kitais Vilniaus miesto ir rajono telefono numeriais, asmens higienos, dezinfekcinės priemonės. Po kiekvieno tikslinio kliento apsilankymo nedelsiant atlikti šios patalpos dezinfekciją;

3.1.5. organizuoti nuolatinę administracijos bendro naudojimo patalpų, laiptinių, kabinetų durų rankenų, laiptų turėklų dezinfekciją, vėdinimą;

3.1.6. užtikrinti savivaldybės darbuotojams, dirbantiems savo darbo vietose, asmenines nosį ir burną dengiančias apsaugos priemones (veido kaukes, respiratorius ar kitas priemones), bendro naudojimo patalpose prieinamą dezinfekavimo skystį, nuolatinį jo papildymą.

3.1.7. Neteko galios nuo 2020-06-06

Papunkčio naikinimas:

Nr. A27(1)-1312, 2020-06-04, paskelbta TAR 2020-06-05, i. k. 2020-12402

3.2. seniūnams:

3.2.1. kontroliuoti seniūnijos darbuotojų kūno temperatūrą darbo metu, prireikus įsigyti kūno temperatūrą matuojančius prietaisus, nustatyti jų naudojimo tvarką;

3.2.2. darbuotojams, dirbantiems su klientais, užtikrinti asmenines nosį ir burną dengiančias apsaugos priemones (veido kaukes, respiratorius ar kitas priemones), dezinfekavimo skystį, tinkamą seniūnijos patalpų dezinfekciją, vėdinimą;

3.2.3. nustatyti ir su darbuotojais aptarti jų veiksmus sunegalavus (esant ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz.: karščiavimas, sloga, kosulys, pasunkėjęs kvėpavimas, vėmimas, viduriavimas ir pan.) simptomams);

3.3. Skyrių, padalinių vedėjams, seniūnams užtikrinti, jog jų vadovaujamų padalinių darbuotojai dirbtų savo darbo vietose, darbo reikalus su kitų padalinių darbuotojais spręstų ne tiesiogiai kontaktuodami, o telefonu, elektroniniu paštu ar per Dokumentų valdymo sistemą;

3.4. Administracijos darbuotojams:

3.4.1. siekiant užtikrinti visų darbuotojų saugą ir sveikatą, kiekvienam administracijos darbuotojui rekomenduoju matuotis kūno temperatūrą 1 kartą per darbo dieną, atvykus į darbą prie įėjimo į savivaldybės pastatą įrengtu kūno temperatūros matavimo prietaisu;

3.4.2. aptarnaujant įstaigos klientus, dėvėti nosį ir burną dengiančias apsaugos priemones (veido kaukes, respiratorius ar kitas priemones). Reikalauti, jog tokias priemones naudotų ir klientai, klientui nenaudojant šių priemonių, jų neaptarnauti;

3.4.3. dirbti savo darbo vietoje, darbo reikalus su kitų padalinių darbuotojais spręsti ne tiesiogiai kontaktuojant, o telefonu, elektroniniu paštu ar per Dokumentų valdymo sistemą;

3.4.4. organizuojant posėdžius, pasitarimus ar kt., susirinkimus visiems jų dalyviams dėvėti nosį ir burną dengiančias apsaugos priemones (veido kaukes, respiratorius ar kitas priemones);

3.4.5. ne rečiau kaip kas valandą vėdinti darbo patalpą;

3.4.6. sunegalavus (esant ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz.: karščiavimas, sloga, kosulys, pasunkėjęs kvėpavimas, vėmimas, viduriavimas ir pan.) simptomams):

3.4.6.1. darbo metu - telefonu informuoti tiesioginį vadovą ar tame pačiame kabinete dirbantį skyriaus darbuotoją, kuris apie tai informuos tiesioginį vadovą. Jei sveikatos būklė leidžia, nedelsiant palikti darbo patalpas ir vykti gydytis į medicinos įstaigas ar namus, jei sveikatos būklė neleidžia, laikantis visų atsargumo priemonių nedelsiant vykti į 3.1.4. p. nurodytą patalpą, apie tai telefonu informuoti Ūkio skyriaus atsakingą darbuotoją;

3.4.6.2. ne darbo metu - likti namuose, į darbą vykti draudžiama. Apie tai pranešti tiesioginiam vadovui ir gydytis. Konsultuotis Karštąja koronaviruso linija tel. 1808;

3.4.6.3. prie įėjimo į pastatą įrengtam kūno temperatūros matavimo prietaisui parodžius informaciją, jog darbuotojo kūno temperatūra viršija leistiną normą, jam toliau į pastatą įeiti draudžiama. Darbuotojas privalo nedelsdamas vykti į gydymo įstaigą ar namus. Nuvykęs į gydymo įstaigą, darbuotojas privalo įforminti nedarbingumą dėl ligos. Nuvykęs į namus, darbuotojas tą dieną dirba iš namų nuotoliniu būdu ir stebi savo sveikatos būklę. Jei kūno temperatūra ir kitą dieną viršija leistiną normą (37,3° C ir daugiau) yra kitų simptomų: sloga, kosulys, pasunkėjęs kvėpavimas, vėmimas, viduriavimas ir pan., darbuotojas į darbą nevyksta, o privalo kreiptis į gydymo įstaigą ir įforminti nedarbingumą dėl ligos;

3.4.7. sužinojus apie jam nustatytą COVID-19 ligą (koronaviruso infekciją), nedelsiant apie tai informuoti Nacionalinį visuomenės sveikatos centrą prie Sveikatos apsaugos ministerijos ir tiesioginį vadovą, kuris šią informaciją perduoda Personalo skyriui.

3.4.8. nesilankyti darbo įstaigoje, darbo vietoje, kuriems privaloma izoliacija, izoliacijos laikotarpiu;

3.4.9. po ligos į darbą grįžti tik pasibaigus laikinojo nedarbingumo laikotarpiui, turint gydytojo tinkamai įformintus dokumentus.

Punkto pakeitimai:

Nr. A27(1)-1117, 2020-05-14, paskelbta TAR 2020-05-15, i. k. 2020-10490

Nr. A27(1)-1241, 2020-05-29, paskelbta TAR 2020-05-29, i. k. 2020-11659

4. I n f o r m u o j u, jog 2 p. nurodytas temperatūrą matuojantis prietaisas nerenka, nekaupia ir nesaugo jokių asmens duomenų

Papildyta punktu:

Nr. A27(1)-1241, 2020-05-29, paskelbta TAR 2020-05-29, i. k. 2020-11659

5. N u r o d a u:

5.1. Civilinės metrikacijos skyriui klientus aptarnauti 110 kabinete;

5.2. Bendrajam skyriui šį įsakymą išsiųsti visiems administracijos padaliniams, užtikrinant, kad su juo būtų supažindintas kiekvienas administracijos ir jos teritorinio padalinio darbuotojas, Viešųjų ir tarptautinių ryšių skyriui skelbti savivaldybės interneto svetainėje, spaudoje, Ūkio skyriui – Teisės aktų registre

Papildyta punktu:

Nr. A27(1)-1241, 2020-05-29, paskelbta TAR 2020-05-29, i. k. 2020-11659

Administracijos direktorė	Liucina Kotlovska

Pakeitimai:

1.

Vilniaus rajono savivaldybės administracija, Įsakymas

Nr. A27(1)-1117, 2020-05-14, paskelbta TAR 2020-05-15, i. k. 2020-10490

Dėl Vilniaus rajono savivaldybės administracijos direktoriaus 2020-03-16 įsakymo Nr. A27(1)-653 „Dėl karantino priemonių taikymo Vilniaus rajono savivaldybės administracijoje ir jos teritoriniuose padaliniuose“ pakeitimo

2.

Vilniaus rajono savivaldybės administracija, Įsakymas

Nr. A27(1)-1241, 2020-05-29, paskelbta TAR 2020-05-29, i. k. 2020-11659

Dėl apsaugos nuo COVID-19 priemonių taikymo Vilniaus rajono savivaldybės administracijoje ir jos teritoriniuose padaliniuose

3.

Vilniaus rajono savivaldybės administracija, Įsakymas

Nr. A27(1)-1312, 2020-06-04, paskelbta TAR 2020-06-05, i. k. 2020-12402

Dėl Vilniaus rajono savivaldybės administracijos direktoriaus 2020-05-29 įsakymo Nr. A27(1)-1241 „Dėl karantino priemonių taikymo Vilniaus rajono savivaldybės administracijoje ir jos teritoriniuose padaliniuose pakeitimo“ pakeitimo